Las dos recopilacions de Sonata a tre, de siet composicions cadaguna, recibioron de Buxtehude un titulo italián: VII Suonate à due, Violino & Viola da gamba, con Cembalo, die Diieterico Buxtehude, direttore dell'organo d'o glorioso Templo Santa Maria in Lubecca (respectivament Opera prima y Opera seconda). Totas dos s'imprentoron en Hamburgo en 1696 y se remitian a los modelos italians que, pocos años después, estioron establius per las edicions d'as Sonatas de Arcangelo Corelli. Se tractaba de composicions que lo suyo fundamento d'a armonía (o clamau baixo contino) se confiaba a lo traste polifónico u, lo que ye lo mesmo, a lo clavicémbalo, capaz de realizar las partes harmonicas, mientres que a los atros dos trastes s'encomendaban las partes principalles, en una espezie de Duetto instrumental,